Baapostolo ba babedi ba, ba gatelela tlhotlheletso ya Modimo mo go kwalweng ga dikwalo tsa kgolagano e kgologolo; e e kwadilweng dingwaga tse dikete-pedi (2,000) tse di fitileng pele ga go tsalwa ga bone. Tlhotlheletso e ya Modimo e na le maikarabelo mo go tliseng kamano eo e nyalanang sentle mo dithutong tsa Baebele. Bakwadi ba Baebele ba ne ba kgaogantswe ke nako eo ba phetseng le go kwala ka yone, ba kgaogantswe ke dithutego tsa bone ka bangwe ba ne ba sa rutega, ba kgaogantswe ke ditiro tseo baneng ba di dira ka di farologanye; kitso ya bone le yone e ba farologanya, ga mmogo le maemo a bone a bophelo a farologanye go ya ka fao Modimo a neng a ba beile ka teng; fela, go le jalo, dikwalo tsa bone di lomagane sentle go aga molaetsa o o botlalo o o buang selo se le sengwe fela, ka mekgwa e e farologaneng, go tlhola Baebele e e kopaneng.